ট্রেন বন্ধ। প্লেনের টিকিট প্লেনের মতোই আকাশছোঁয়া। শখ করে কেউ উত্তরে যাচ্ছেন না। কিন্তু, যাঁদের যেতেই হবে তাঁরা হয়রানির তোয়াক্কা করছেন না। সকাল থেকে লাইন দিচ্ছেন ধর্মতলায়। চিফ ইন্সপেক্টর অনিল অধিকারীর জানিয়েছেন, দিনে কুড়িটা বাস যাচ্ছে উত্তরবঙ্গে। তার মধ্যে ১০টাই শিলিগুড়ির উদ্দেশে। বাড়তি বাস দিয়েও অবশ্য যাত্রীর চাপ পুরোপুরি সামাল দেওয়া যাচ্ছে না। ইটাহারে সমস্যা থাকায় ৮০ কিলোমিটার ঘুরে যাচ্ছে বাস। তাতে গড়ে ৩ ঘণ্টা বেশি সময় লাগছে। শিগগিরই পুরনো রুটে বাস চালানো সম্ভব হবে বলে আশা করছে কর্তৃপক্ষ।